Ettepanek: NÕUKOGU OTSUS, millega muudetakse sisekokkulepet nõukogus kokku tulnud liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV–ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa /* COM/2013/0596 / 2 - 2013/0292 (NLE) */





SELETUSKIRI 26. juunil 2013 kirjutati alla sisekokkuleppele nõukogus kokku tulnud liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV–ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa (edaspidi „sisekokkulepe”). Horvaatia Vabariik liitus Euroopa Liiduga 1. juulil 2013[1]. Vastavalt Horvaatia Vabariigi ühinemistingimusi käsitlevale aktile lisatud ühisdeklaratsioonile C ühineb Horvaatia pärast liiduga ühinemist Euroopa Arengufondiga alates uue koostööd käsitleva mitmeaastase finantsraamistiku jõustumisest. Mis puutub liikmesriikide osamaksudesse üheteistkümnendasse Euroopa Arengufondi (edaspidi „EAF”), siis kehtestatakse sisekokkuleppe artikli 1 lõike 2 punktiga a üksnes hinnangulised osamaksud ja jaotamispõhimõtted Horvaatia jaoks. Sisekokkuleppe artikli 1 lõikes 7 on sätestatud, et kui uus riik ühineb liiduga, muudetakse summasid ja jaotamispõhimõtteid komisjoni ettepanekul nõukogu ühehäälse otsusega. Võttes arvesse häälte arvu arvestamist EAFi komitees, kehtestatakse sisekokkuleppe artikli 8 lõikega 2 Horvaatia jaoks ainult hinnanguline häälte arv. Sisekokkuleppe artikli 8 lõikes 4 on sätestatud, et kui uus riik ühineb liiduga, muudetakse osamakseid ja häälte arvestust komisjoni ettepanekul nõukogu ühehäälse otsusega. Eespool nimetatu põhjal kinnitatakse Horvaatia jaoks hinnangulised osamaksud ja häälte arv lisatud nõukogu otsuse eelnõus. Seetõttu teeb komisjon nõukogule ettepaneku võtta vastu lisatud otsus. 2013/0292 (NLE) Ettepanek: NÕUKOGU OTSUS, millega muudetakse sisekokkulepet nõukogus kokku tulnud liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV–ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa EUROOPA LIIDU NÕUKOGU, võttes arvesse Euroopa Liidu lepingut ja Euroopa Liidu toimimise lepingut, võttes arvesse koostöölepingut ühelt poolt Aafrika, Kariibi mere ja Vaikse ookeani riikide rühma liikmete ning teiselt poolt Euroopa Ühenduse ja selle liikmesriikide vahel (edaspidi „partnerlusleping”), millele on alla kirjutatud Cotonous 23. juunil 2000[2], võttes arvesse sisekokkulepet nõukogus kokku tulnud liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV–ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa (edaspidi „sisekokkulepe”),[3] eriti selle artikli 1 lõiget 7 ja artikli 8 lõiget 4, võttes arvesse Horvaatia Vabariigi ühinemistingimusi käsitlevat akti,[4] eriti ühisdeklaratsiooni C Euroopa Arengufondi kohta, võttes arvesse Horvaatia Vabariigi ühinemist Euroopa Liiduga alates 1. juulist 2013, võttes arvesse komisjoni ettepanekut ning arvestades järgmist: 1) Vastavalt Horvaatia Vabariigi ühinemistingimusi käsitlevale aktile lisatud ühisdeklaratsioonile C ühineb Horvaatia pärast liiduga ühinemist Euroopa Arengufondiga alates uue koostööd käsitleva mitmeaastase finantsraamistiku jõustumisest ning teeb fondi sissemakseid alates ühinemisele järgneva teise kalendriaasta 1. jaanuarist. 2) Vastavalt sisekokkuleppe artikli 1 lõikele 7 muudetakse juhul, kui liiduga ühineb uus riik, nõukogu otsusega sama artikli lõike 2 punktis a osutatud osamaksude jaotust, mis on praegu Horvaatiale kehtestatud ainult hinnangulises suuruses. 3) Vastavalt sisekokkuleppe artikli 8 lõikele 4 muudetakse juhul, kui liiduga ühineb uus riik, nõukogu otsusega sama artikli lõikes 2 osutatud häälte arvestust, mis on praegu Horvaatia puhul ainult hinnanguline, ning sama artikli lõikes 3 osutatud kvalifitseeritud häälteenamust. 4) Osamaksud ja häälte arvestus tuleks kinnitada, ON VASTU VÕTNUD KÄESOLEVA OTSUSE: Artikkel 1 Kinnitatakse sisekokkuleppe artikli 1 lõike 2 punktis a sätestatud osamaksude jaotus ja Horvaatia osamaksud üheteistkümnendasse Euroopa Arengufondi ning sisekokkuleppe artikli 8 lõikes 2 sätestatud Horvaatia häälte arv Euroopa Arengufondi komitees. Artikkel 2 Sisekokkulepet muudetakse järgmiselt. 1. Artikli 1 lõike 2 punktist a jäetakse välja ümarsulud ja tärn, mis järgnevad sõnale „Horvaatia”, ning joonealune märkus „(*) Hinnanguline summa”. 2. Artikli 8 lõikest 2 jäetakse välja järgmine: (a) ümarsulud ja tärn, mis järgnevad sõnale „Horvaatia”, ning nurksulud sama rea teises veerus; (b) joonealune märkus „(*) Eeldatav häälte osakaal”; (c) rida „EL 27 kokku”, „998”; (d) ümarsulud, tärn ning nurksulud reas „EL 28 kokku (*)” „[1 000]”. 3. Artikli 8 lõige 3 asendatakse järgmisega: „EAFi komitee võtab otsuseid vastu kvalifitseeritud häälteenamusega, milleks on 721 häält 1 000st ning mis esindab vähemalt 15 liikmesriigi poolthääli. Blokeeriv vähemus on 280 häält.” Artikkel 3 Käesolev otsus jõustub järgmisel päeval pärast selle vastuvõtmist. Brüssel, Nõukogu nimel eesistuja [1] Vt Euroopa Liidu liikmesriikide ja Horvaatia Vabariigi vaheline leping Horvaatia Vabariigi ühinemistingimuste kohta ning akt Horvaatia Vabariigi ühinemistingimuste ning Euroopa Liidu lepingus, Euroopa Liidu toimimise lepingus ja Euroopa Aatomienergiaühenduse asutamislepingus tehtavate muudatuste kohta, ELT L 112, 24.4.2012 [2] ELT L 317, 15.12.2000, lk 3. Lepingut on muudetud 25. juunil 2005 Luxembourgis allkirjastatud lepinguga (ELT L 287, 28.10.2005, lk. 4) ja 22. juunil 2010 Ouagadougous allkirjastatud lepinguga (ELT L 287, 4.11.2010, lk. 3). [3] Lisada ELT avaldamisviide [4] Akt Horvaatia Vabariigi ühinemistingimuste ning Euroopa Liidu lepingus, Euroopa Liidu toimimise lepingus ja Euroopa Aatomienergiaühenduse asutamislepingus tehtavate muudatuste kohta, ELT L 112, 24.4.2012